Nudobius

Nudobius er en artsrik slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Middelsstore (kroppslengde ca. 5-6 millimeter), lange og slanke, kortbeinte, blanke kortvinger. Kroppen er sparsomt hårete, svart med brunlige dekkvinger og mer eller mindre rødlige antenner og bein. De ligner særlig på slekten Xantholinus, men kan skilles fra disse på at hodet har fire lengdefurer i den fremre delen, og på at maksillarpalpenes ytterste ledd er fint og krumt. Hodet er forholdsvis stort og flatt, tydelig lengre enn bredt, svart, svært blankt og grovt punktert, med markerte, omtrent rettvinklede bakhjørner og tydelig "hals". Pronotum er rektangulært, tydelig lengre enn bredt, også svært blankt, med to buede rekker av grove punktgroper. Dekkvingene har avrundede "skuldre", er til sammen litt bredere enn pronotum med rette, parallelle ytterkanter. Innerkantene, som danner sømmen i midten, er litt buede, men ikke så tydelig som hos Xantholinus-artene.

Levevis 
Disse artene lever under barken på døde trær, helst bartrær. I alle fall noen av artene ser ut til å leve av barkbiller.

Utbredelse 
Slekten er utbredt i alle verdensdeler bortsett fra Sør-Amerika og Australia, med særlig mange arter i Afrika. I Norge forekommer det én art.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Xantholinini
 Slekten Nudobius Thomson, 1860
 Nudobius abessinus Bernhauer, 1915
 Nudobius africanus Bernhauer, 1912
 Nudobius alluaudi Bordoni, 2016
 Nudobius alpestris Bordoni, 2016
 Nudobius apicipennis Sharp, 1889
 Nudobius arizonicus Casey, 1906
 Nudobius asymetricus Bordoni, 2016
 Nudobius bartolozzii Bordoni, 2016
 Nudobius bipustulatus Bernhauer, 1937
 Nudobius brincki Scheerpeltz, 1974
 Nudobius burgeoni Bernhauer, 1934
 Nudobius camerunensis Bordoni, 2016
 Nudobius canariensis Israelson, 1969
 Nudobius cavicola Cameron, 1938
 Nudobius celatus Sharp, 1885
 Nudobius cephalus (Say, 1830)
 Nudobius cheranganicus Bordoni, 2016
 Nudobius cinctipennis Scheerpeltz, 1956
 Nudobius circularis Smetana, 1980
 Nudobius collaris (Erichson, 1839)
 Nudobius coloriventris Bernhauer, 1915
 Nudobius concinnus Tottenham, 1956
 Nudobius congoensis Scheerpeltz, 1956
 Nudobius cypriacus Coiffait, 1956
 Nudobius elytratus Bordoni, 2016
 Nudobius euphorbiae Bordoni, 2016
 Nudobius formosanus Shibata, 1973
 Nudobius hausbergianus Bordoni, 2016
 Nudobius janaki Bordoni, 2016
 Nudobius kenyanus Bordoni, 2016
 Nudobius kikuyo Bordoni, 2016
 Nudobius lemniscatus Bordoni, 2005
 Nudobius lentus (Gravenhorst, 1806) – finnes i Norge
 Nudobius linanensis Bordoni, 2009
 Nudobius luridipennis Casey, 1906
 Nudobius magnus Cameron, 1951
 Nudobius magrinii Bordoni, 2016
 Nudobius mbotyianus Bordoni, 2016
 Nudobius meruensis Cameron, 1951
 Nudobius minutus Bordoni, 2016
 Nudobius mirificus Bordoni, 2003
 Nudobius morosus Tottenham, 1939
 Nudobius naromoru Bordoni, 2016
 Nudobius nigriventris Zheng, 1994
 Nudobius nigrocyaneus Chapman, 1939
 Nudobius ontulili Bordoni, 2016
 Nudobius opacinus Tottenham, 1956
 Nudobius pictipennis Fauvel, 1904
 Nudobius pleuralis (Sharp, 1874)
 Nudobius praecellens Bernhauer, 1915
 Nudobius proximus Bernhauer, 1915
 Nudobius puetzi Assing, 2007
 Nudobius pugetanus Casey, 1906
 Nudobius pulcher Tottenham, 1956
 Nudobius quadriceps Cameron, 1929
 Nudobius quadrimaculatus (Eichelbaum, 1910)
 Nudobius rhodesianus Bordoni, 2016
 Nudobius rossii Bordoni, 2016
 Nudobius rudebecki Scheerpeltz, 1974
 Nudobius schedli Scheerpeltz, 1956
 Nudobius schlueteri Scheerpeltz, 1956
 Nudobius shan Bordoni, 2002
 Nudobius singularis Smetana, 1982
 Nudobius spinosus Bordoni, 2016
 Nudobius subcorticalis Bordoni, 2016
 Nudobius subviridipennis (Bernhauer, 1912)
 Nudobius tanzanicus Bordoni, 2016
 Nudobius tenebrosus Bordoni, 2016
 Nudobius tuniseus Coiffait, 1956
 Nudobius turcicus Coiffait, 1978
 Nudobius umbratus (Motschulsky, 1860)
 Nudobius yele Bordoni, 2013

Eksterne lenker 
 bugguide.net - bildedatabase over nordamerikanske insekter 
 

Storkortvinger
Biller formelt beskrevet i 1860